Karl Seip

Fra venstre:
1. Karl Seip, kirkeminister
2. Nils Claus Ihlen, arbeidsminister
3. Gunnar Knudsen, statsminister
4. Lars Abrahamsen, handelsminister
5. Hans Konrad Foosnæs, landbruksminister
6. Wilhelm Christophersen, utenriksminister
7. Haakon Ditlef Lowzow, forsvarsminister
8. Johan Castberg, justisminister
Karl Seip (1850–1909) var en norsk teolog, skoleleder og politiker (Venstre). Han var statsråd og sjef for Kirkedepartementet i Gunnar Knudsens første regjering 1908–09.

Han ble cand.theol. i 1873 og var lærer ved botsfengselet 1874–83. Han var sokneprest i Åfjord på Fosen 1883–90, ordfører samme sted 1885–90, sokneprest på Frosta 1890–98 og konstituert skoledirektør i Nidaros bispedømme 1898–1908. 

På Svalbard ble et fjell oppkalt etter ham: Seipfjellet.

 Teologisyn 
Karl Seip var påvirket av grundtvigianismen og av Christopher Bruun og hans arbeid for folkevekking og folkeopplysning. Han var med i «mandagsforeningen» hvor han lærte Bjørnstjerne Bjørnson å kjenne og planla at Bjørnson skulle kjøpe gården Aulestad.  Som prest var han interessert i folkehøyskolen og satte i gang en slik skole i Åfjord.Seip, K. (anonymt) 1886. Folkehøyskoletanken. Tale af en ung Student ved en Fest, der holdes for Professor L. Kr. Daa i Studentersamfunnets store sal (1871) I sammenheng med hans interesse for grundtvigianismen  stod hans interesse for sangen. Han utga (først sammen med Elling Holst, senere alene) En liten visebok for hjemmet. Denne viseboken kom i et opplag på 425 000 eksemplarer, senere under navnet Seips visebok for hjemmetSeip, Karl. 1929 En liten visebok for hjemmet. Forlagt av Aschehoug & co Nygaard, Oslo

 Referanser 

 Eksterne lenker 



Kategori:Norske statsråder 1905–1940
Kategori:Norske lutherske prester
Kategori:Ordførere i Åfjord
Kategori:Venstre-ordførere i Sør-Trøndelag
Kategori:Personer begravet på Vår Frelsers gravlund
Kategori:Personer fra Oslo